


SELETUSKIRI
[bookmark: _Hlk209601100]Vabariigi Valitsuse määruse „Vabariigi Valitsuse 22. oktoobri 2015. a määruse nr 106 „Riikliku ühistranspordiregistri põhimäärus“ muutmine“ eelnõu juurde

1. Sissejuhatus
[bookmark: _Hlk190182187]
Vabariigi Valitsuse määrus „Vabariigi Valitsuse 22. oktoobri 2015. a määruse nr 106 „Riikliku ühistranspordiregistri põhimäärus“ muutmine“ kehtestatakse ühistranspordiseaduse § 73 lõike 3 alusel.

Valitsuskabineti 11. juuni 2026. aasta nõupidamisel otsustati liita Regionaal- ja Põllumajandusministeeriumi Infotehnoloogia Keskus Riigi Digikeskusega, tuua liidetavast asutusest osa töökohti või kompetentse ministeeriumi valitsemisalasse ning lõpetada Regionaal- ja Põllumajandusministeeriumi Infotehnoloogia Keskuse tegevus.

Vabariigi Valitsuse määruse „Vabariigi Valitsuse 22. oktoobri 2015. a määruse nr 106 „Riikliku ühistranspordiregistri põhimäärus“ muutmine“ eelnõu (edaspidi eelnõu) on välja töötatud seoses riikliku ühistranspordiregistri volitatud töötleja ülesannete üleandmisega Riigi Digikeskusele ning Regionaal- ja Põllumajandusministeeriumi Infotehnoloogia Keskuse tegevuse lõpetamisega.

Eelnõu ja seletuskirja on koostanud Regionaal- ja Põllumajandusministeeriumi õigusosakonna peaspetsialist Margit Rum (5683 2276, margit.rum@agri.ee). Eelnõu on keeletoimetanud Regionaal- ja Põllumajandusministeeriumi õigusosakonna peaspetsialist Leeni Kohal (5698 3427, leeni.kohal@agri.ee).

2. Eelnõu sisu ja võrdlev analüüs

Eelnõu koosneb kahest paragrahvist.

Muudatus tehakse seoses Riigi Digikeskuse riikliku ühistranspordiregistri volitatud töötlejaks määramisega ja keskuse ülesannete määratlemisega.

[bookmark: _Hlk190182283]Eelnõu §-s 1 muudetakse Vabariigi Valitsuse 22. oktoobri 2015. a. määrust nr 106 „Riikliku ühistranspordiregistri põhimäärus“. Registri volitatud töötlejaks määratakse Riigi Digikeskus, kelle ülesandeks on majutada registrit ning korraldada registri teenuste ja tehnoloogilise keskkonna haldamist.

Eelnõu § 2 kohaselt jõustub määrus 1. veebruaril 2027. aastal.

3. Eelnõu vastavus Euroopa Liidu õigusele

Eelnõuga ei kavandata määrusesse sisulisi muudatusi. Liikmesriikide riigiasutuste ülesehitus ja nende tegevuse korraldamine on liikmesriigi ainupädevuses, seega puudub eelnõul otsene seos Euroopa Liidu õigusega.

4. Määruse mõjud

Muudatusega asendatakse eelnõus nimetatud Vabariigi Valitsuse määruses Regionaal- ja Põllumajandusministeeriumi Infotehnoloogia Keskuse nimi keskuse ülesandeid edaspidi täitva Riigi Digikeskuse nimega. Määrusega otsest mõju ei kaasne. Eelnõus tehtaval muudatusel on üksnes õigust korrastav ja õiguslikku korrektsust suurendav mõju. Kuna eelnõuga ei kavandata sisulisi muudatusi, ei kaasne määruse rakendamisega mõjusid loodus- ja elukeskkonnale, riigi julgeolekule, kohaliku omavalitsuse korraldusele ega regionaalarengule. Kuna määruse rakendamisega mõjusid ei kaasne, siis ei ole vaja koostada Vabariigi Valitsuse 22. detsembri 2011. a määruse nr 180 „Hea õigusloome ja normitehnika eeskiri“ § 65 lõike 2 kohast mõjude analüüsi aruannet.

5. Määruse rakendamisega seotud tegevused, vajalikud kulud ja määruse rakendamise eeldatavad tulud

Määruse rakendamisega ei kaasne lisategevusi, kulusid ja eeldatavaid tulusid.

6. Määruse jõustumine

Valitsuskabineti 16. juuli 2026. a nõupidamise päevakorrapunkti 3 kohta tehtud otsuse punkti 4 kohaselt korraldatakse praeguste Registrite ja Infosüsteemide Keskuse, Regionaal- ja Põllumajandusministeeriumi Infotehnoloogia Keskuse ning Keskkonnaministeeriumi Infotehnoloogiakeskuse ühendamine Riigi Digikeskusesse 1. veebruariks 2027. a. Seega on ka määruse jõustumine kavandatud samale ajale.

7. Eelnõu kooskõlastamine

Eelnõu esitatakse eelnõude infosüsteemi EIS kaudu kooskõlastamiseks Justiits- ja Digiministeeriumile.

